CELEX: 32006R0735
Language: el
Date: 2006-05-16
Title: Κανονισμός (ΕΚ) αριθ. 735/2006 της Επιτροπής, της  16ης Μαΐου 2006 , για την τροποποίηση του κανονισμού (ΕΚ) αριθ. 2659/94 σχετικά με τις λεπτομέρειες των κανόνων χορήγησης ενισχύσεων για την ιδιωτική αποθεματοποίηση των τυριών grana padano, parmigiano reggiano και provolone

17.5.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 129/9
            
         
      ΚΑΝΟΝΙΣΜΌΣ (ΕΚ) αριθ. 735/2006 ΤΗΣ ΕΠΙΤΡΟΠΉΣ
   
   της 16ης Μαΐου 2006
   για την τροποποίηση του κανονισμού (ΕΚ) αριθ. 2659/94 σχετικά με τις λεπτομέρειες των κανόνων χορήγησης ενισχύσεων για την ιδιωτική αποθεματοποίηση των τυριών grana padano, parmigiano reggiano και provolone
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), και ιδίως το άρθρο 10 στοιχείο β),
   Εκτιμώντας τα ακόλουθα:
   
               (1)
            
            
               Το άρθρο 6 παράγραφος 1 του κανονισμού (ΕΚ) αριθ. 2659/94 της Επιτροπής (2), προβλέπει τα ποσά της ενίσχυσης στην ιδιωτική αποθεματοποίηση για τα τυριά grana padano, parmigiano reggiano και provolone. Εν όψει των διαθέσιμων χρηματοδοτικών πόρων και λαμβάνοντας υπόψη την εξέλιξη των δαπανών αποθεματοποίησης και την προβλέψιμη εξέλιξη των αγοραίων τιμών, είναι ανάγκη να τροποποιηθούν τα ποσά αυτά. Όπως για τις σταθερές δαπάνες, το μέτρο ενίσχυσης δεν πρέπει πλέον να αντισταθμίζει παρά μόνο τις ημερήσιες δαπάνες αποθεματοποίησης και τις χρηματοοικονομικές δαπάνες, δεδομένου ότι η αποθεματοποίηση δεν δημιουργεί συμπληρωματικές σταθερές δαπάνες διότι αποτελεί μέρος της κανονικής διαδικασίας παρασκευής των τυριών αυτών.
            
         
               (2)
            
            
               Ως εκ τούτου, πρέπει να τροποποιηθεί ο κανονισμός (ΕΚ) αριθ. 2659/94.
            
         
               (3)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του γάλακτος και των γαλακτοκομικών προϊόντων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 6 του κανονισμού (ΕΚ) αριθ. 2659/94, η παράγραφος 1 αντικαθίσταται από το ακόλουθο κείμενο:
   
      «1.   Το ποσό της ενίσχυσης στην ιδιωτική αποθεματοποίηση των τυριών καθορίζεται ως εξής:
      
                  α)
               
               
                  0,10 ευρώ ανά τόνο και ανά ημέρα συμβατικής αποθεματοποίησης για τις δαπάνες αποθήκευσης·
               
            
                  β)
               
               
                  για τις χρηματοοικονομικές δαπάνες, ανά ημέρα συμβατικής αποθεματοποίησης:
                  
                              —
                           
                           
                              0,38 ευρώ ανά τόνο για το τυρί grana padano,
                           
                        
                              —
                           
                           
                              0,46 ευρώ ανά τόνο για το τυρί parmigiano reggiano,
                           
                        
                              —
                           
                           
                              0,30 ευρώ ανά τόνο για το τυρί provolone.».
                           
                        
            
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Μαΐου 2006.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 160 της 26.6.1999, σ. 48· κανονισμός όπως τροποποιήθηκε τελευταία από τον κανονισμό (ΕΚ) αριθ. 1913/2005 (ΕΕ L 307 της 25.11.2005, σ. 2).
   
      (2)  ΕΕ L 284 της 1.11.1994, σ. 26· κανονισμός όπως τροποποιήθηκε τελευταία από τον κανονισμό (ΕΚ) αριθ. 826/2005 (ΕΕ L 137 της 31.5.2005, σ. 15).